KS PRAPRETNO
PRAPRETNO PRI HRASTNIKU DEL -37
1430 HRASTNIK

Prapretno, 29.10.2023 ob 12.00

Zadeva: 4. sestanek KS Prapretno

Predsednik KS Prapretno je sklical sestanek članov sveta KS. Predsednik pozdravi vse prisotne in predlaga dnevni red, ki ga člani soglasno sprejmejo.  
Prisotni: Ivan Urbajs, Jasmina Janjić, Maja Jenko
Upravičeno odsotni: Tanja Jovan, Stane Štepec

Dnevni red:
Ad1)  Sestanek krajanov KS Prapretno
Ad 2) Organizacija Božička
Ad 3) Plan dela 2024
Ad4) Razno

Ad1)
Člani sveta KS Prapretno smo se dogovorili, da v ponedeljek, 6.11.2023 od 14. do 16.00 ure, povabimo (skupaj s HSE d.o.o.) krajane KS Prapretno na ogled Sončne elektrarne Prapretno 1 na lokacijo SE deponija Prapretno. Po ogledu bomo skupaj poiskali najboljšo rešitev tako za krajane, kot za družbo HSE d.o.o. o nadaljevanju gradnje Sončne elektrarne SE3. 
Ob 17.00 uri pa bomo povabili vse zainteresirane na javno razgrnitev Občinskega podrobnega prostorskega načrta (OPPN) SE Prapretno 3, ki bo potekala v podjetniškem inkubatorju Hrastnik (pri Spar Hrastnik).
Glede otvoritve kanalizacijskih in vodovodnih omrežij pa se s predstavniki Občine Hrastnik dogovorimo za kasnejši datum. 
Sklep 1: Svet KS Prapretno organizira 6.11.2023 ogled Sončne elektrarne Prapretno 1 za krajane KS Prapretno.


Ad2)
Tudi v letošnjem letu bomo člani Sveta KS Prapretno organizirali obdarovanje otrok - Božička in sicer v soboto 23.12.2023. Ostale podrobnosti glede organizacije se dogovorimo na naslednjem sestanku.
Sklep 2: Obdarovanje otrok - Božiček se organizira 23.12.2023.

Ad3)
Člani KS Prapretno smo podali nekaj predlogov glede plana dela za leto 2024 in sicer:
· zamenjava miz in stolov v dvorani zadružnega doma Prapretno
· ureditev pešpoti Plesko-Veličkova (financira Lafarge Cement d.o.o.)
· zaključni sloj asfalta na že položenem asfaltu Prapretno-Retje oziroma izdelava in asfaltiranje dela ceste
· namestitev košev za pasje iztrebke po KS Prapretno.
 Sklep 3: Plan dela za leto 2024:
· zamenjava miz in stolov v dvorani zadružnega doma Prapretno
· ureditev pešpoti Plesko-Veličkova (financira Lafarge Cement d.o.o.)
· zaključni sloj asfalta na že položenem asfaltu Prapretno-Retje oziroma izdelava in asfaltiranje dela ceste
· namestitev košev za pasje iztrebke po KS Prapretno.

						Ad4)
Na Občino Hrastnik bomo posredovali pobudo o tem, da naj se ponovi razpis glede oddaje prostorov v spodnjih prostorih zadružnega doma Prapretno (bivši Kokos bar). Prostor je zaenkrat še lepo ohranjen, če pa bodo prostori dolgo časa samevali in se v objekt ne bo vlagalo, potem bo začelo vse skupaj propadati, kar pa ni v interesu ne KS Prapretno ne Občine Hrastnik. Pametno bi bilo, da se prostor občasno prezrači, zato bomo predstavnike Občine Hrastnik prosili za ključe.
Članica KS Prapretno se je z Gledališko skupino kulturnega društva Svoboda Dol pri Hrastniku dogovorila, da bodo 19.11.2023 izvedli gledališko predstavo za krajane KS Prapretno.

Sestanek se je končal ob 14:00 uri.

							                       	Svet KS Prapretno


